בייבלייד
דמויות > הסדרה המקורית > הוצגו לראשונה בעונה 3 (G-Revolution)

דאיצ'י סומראגי - ילד צעיר, פרוע ופעלתן, שהגיע מאזור מרוחק בו כללי הבייבלייד שונים מהמוכר. מתיידד מהר עם טייסון, אבל נוטים לריב על דברים של מה בכך. מצטרף לקבוצת ה "BBA Revolutions", שהיא קבוצת ההמשך של טייסון לאחר התפרקות "מכסחי הבייבלייד". ברשותו חיית הכוח "Gaia Dragoon". ממשיך עם טייסון לקבוצת G-Revolutions במטרה לשים סוף למזימותיו של בוריס וארגון BEGA.
ריק אנדרסון - בליידר גדל ממדים, חזק וקשוח שמצטרף ל"אול סטארס" בהיעדרו של סטיבן. הוא ומקס הם שני הבליידרים שמייצגים את האול סטארס באליפות העולם לזוגות. נוטה להתעצבן על טעויות שעושים חברי קבוצתו אך גם להחדיר בהם מוטיבציה. בחלק השני של העונה הוא ושאר האולסטארס עוזרים לטייסון ול=G Revolutions להתמודד כנגד BEGA.
ג'וליה וראול פרננדז - צמד אחים וחברים בקבוצת "F Dynasty" ביחד עם המאמן שלהם, רומרו. מוצאם ממשפחה של אמני קרקס מספרד. גדלו ביחד, נלחמים ביחד ועובדים ביחד ללא פשרות, אך כל אחד מהם הוא בליידר מצוין בפני עצמו. בחלק השני של העונה הם עוזרים לטייסון ול-G Revolutions להתמודד כנגד BEGA.
מיגל - מנהיג קבוצת "Barthez Battalion". בליידר קשוח וחם מזג אבל בעל חוש צדק מפותח. יחד עם שאר קבוצתו, אולץ לרמות על ידי מנהל הקבוצה שלהם, בארת'ז, אולם מתמרד תחתיו ומצליח לגרום לקבוצה להתנער מהנהגתו. בחלק השני של העונה הוא ומתילדה עוזרים לטייסון ול-G Revolutions להתמודד כנגד BEGA.
מתילדה - חברה בקבוצת "Barthez Battalion". נערה די שקטה שמפחדת להשמיע את דעתה בפני בארת'ז, שרודה בהם ללא רחמים.
קלוד - חבר בקבוצת "Barthez Battalion". הוא החבר היותר צייתן מבין הארבעה אף על פי שגם הוא לא מסכים עם שיטותיו המלוכלכות של בארת'ז.
ארון - חבר בקבוצת "Barthez Battalion", וההססן מבין הארבעה, אבל מצטרף בסופו של דבר למיגל במרד שלו נגד בארת'ז.
בארת'ז - הבעלים של קבוצת "Barthez Battalion". אדם אכזר וקשוח שמתייחס לקבוצה שלו כאל צבא, בדומה לאיך שבוריס התייחס אל "נערי ההרס" בעונה הראשונה. יעשה הכל כדי לנצח, גם אם זה כרוך ברמאות. נחשף על ידי רוברט וג'וני מהמג'סטיקס, ומאוחר יותר חברי קבוצתו החליטו למרוד בו ולהתנער ממנו, ולא רואים זכר ממנו לאחר מכן. בהמשך העונה טאלה מ"נערי הבליצקריג" מגלה כי בוריס הפעיל אותו.
הירו גריינג'ר - אחיו הגדול של טייסון, והמאמן של הBBA Revolutions בזמן אליפות העולם. הוא חכם, מחושב ושקול, ההפך הגמור מטייסון במובן זה. בחלק השני של העונה הוא מצטרף לBEGA כדי לשמש בתור המאמן של קבוצת הדגל שלהם: "Justice Five". טייסון רואה את זה בהתחלה כבגידה, אך מתברר שהירו עשה את זה כדי לדרבן את טייסון להיות חזק יותר.
מינג מינג - חברה ב"Justice Five", קבוצת הדגל של BEGA שנבנתה מטובי הבליידרים של הליגה. מינג מינג היא זמרת מפורסמת בעל אופי ילדותי ותמים למראית עין אך קשוחה וגאוותנית. חיית הכוח שברשותה היא "ונוס".
קראשר - חבר ב"Justice Five", בליידר גדל גוף וקשוח למראה, שיעשה הכל כדי להרוויח כסף למטרת מימון הטיפולים הרפואיים של אחותו החולה, שחשובה לו מאוד. חיית הכוח שברשותו היא "ג'ייגארס".
מיסטל - חבר ב"Justice Five", בליידר בעל יכולות גופניות מופלאות, בהן הוא מרבה להשתמש כגון: ריחוף באוויר, גמישות על אנושית ועוד. נוטה להתיידד עם אחרים ולנצל את הידידותיות שלו. חיית הכוח שברשותו היא "פוסידון"
גארלאנד - חבר ב"Justice Five", מגיע ממשפחה מכובדת בה כל חבריה היו אלופי עולם, כל אחד בתחום אחר, והתאמן בבייבלייד כל ימי חייו במטרה להיות אלוף העולם בבייבלייד. קשוח וחסר רחמים, ופועל לפי הקוד המשפחתי שעובר מדור לדור. חיית הכוח שברשותו היא "אפולו".
ברוקלין - חבר ב"Justice Five". ברוקלין נולד עם כישרון טבעי לבייבלייד, מה שהופך אותו לבליידר מאוד חזק ומסוכן, כתוצאה מכך הירו מחליט לאמן אותו. ברוקלין מצטייר תחילה כנער שקט, חביב, מתבודד וחובב טבע, אבל בהמשך מתגלה הצד האכזרי, הפסיכוטי והמפלצתי שבו שהתפתח כתוצאה מהבדידות שחווה בילדותו. לו ולבלייד שלו יש כוחות על טבעיים חזקים כל כך שהוא יכול בעזרתם להשמיד את העולם. חיית הכוח שברשותו היא "זאוס".